CELEX: 62012TN0329
Language: sl
Date: 2012-07-23 00:00:00
Title: Zadeva T-329/12: Tožba, vložena 23. julija 2012 – Al-Tabbaa proti Svetu

8.9.2012   
            
            
               SL
            
            
               Uradni list Evropske unije
            
            
               C 273/22
            
         Tožba, vložena 23. julija 2012 – Al-Tabbaa proti Svetu
   (Zadeva T-329/12)
   2012/C 273/37
   Jezik postopka: angleščina
   
      Stranki
   
   
      Tožeča stranka: Mazen Al-Tabbaa (Bejrut, Libanon) (zastopnika: M. Lester, Barrister in G. Martin, Solicitor)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga:
   
               —
            
            
               naj izvedbeni sklep Sveta 2012/256/SZVP z dne 14. maja 2012 o izvajanju Sklepa Sveta 2011/782/SZVP o omejevalnih ukrepih proti Siriji (UL L 126, str. 9) v delu, v katerem se nanaša na tožečo stranko, razglasi za ničen;
            
         
               —
            
            
               naj izvedbeno uredbo Sveta (EU) št. 410/2012 z dne 14. maja 2012 o izvajanju člena 32(1) Uredbe (EU) št. 36/2012 o omejevalnih ukrepih glede na razmere v Siriji (UL L 126, str. 3) v delu, v katerem se nanaša na tožečo stranko, razglasi za nično; in
            
         
               —
            
            
               naj toženi stranki naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge, s katerimi trdi, da je Svet z uvrstitvijo imena tožeče stranke na seznama, ki sta priložena spornima ukrepoma:
   
               —
            
            
               očitno napačno ugotovil dejansko stanje in storil očitno napako pri presoji, ker je odločil, da se omejevalna ukrepa uporabita za tožečo stranko in menil, da je bilo izpolnjeno katero od meril za uvrstitev na seznama;
            
         
               —
            
            
               tožeči stranki ni zadosti in primerno obrazložil njene uvrstitve na seznama;
            
         
               —
            
            
               kršil osnovni temeljni pravici tožeče stranke do obrambe in do učinkovitega sodnega varstva; in
            
         
               —
            
            
               neupravičeno in nesorazmerno kršil temeljne pravice tožeče stranke, zlasti njene pravice do lastnine, gospodarske pobude, ugleda ter do zasebnega in družinskega življenja.